Държавен вестник, бр. 21, 2021 г., стр. 151

БРОЙ  21	
Д Ъ Р Ж А В Е Н  В Е С Т Н И К 	
СТР.  151  
МИНИСТЕРСТВО  
НА ЗДРАВЕОПАЗВАНЕТО
НАРЕДБА № 4 
от 24 февруари 2021 г. 
за утвърждаване на медицински стандарт 
„Пластично-възстановителна и естетична 
хирургия“
Член единствен. С тази наредба се утвърж-
дава медицински стандарт по медицинската 
специалност „Пластично-възстановителна и 
естетична хирургия“ съгласно приложението.
Преходни и заключителни разпоредби
§ 1. Лечебните заведения привеждат дей-
ността си в съответствие с тази наредба в срок 
до 6 месеца от влизането є в сила.
§ 2. Наредбата се издава на основание 
чл. 6, ал. 1 от Закона за лечебните заведения 
и отменя Наредба № 6 от 2015 г. за утвържда-
ване на медицински стандарт „Пластично-
възстановителна и естетична хирургия“ (ДВ, 
бр. 72 от 2015 г.).
Министър: 
Костадин Ангелов
Приложение 
към член единствен 
МЕДИЦИНСКИ СТАНДАРТ 
„ПЛАСТИЧНО-ВЪЗСТАНОВИТЕЛНА 
И ЕСТЕТИЧНА ХИРУРГИЯ“
1. Основна характеристика на специалност-
та „Пластично-възстановителна и естетична 
хирургия“ (ПВЕХ)
1.1. Дефиниция, основни цели и задачи:
Специалността ПВЕХ третира различни 
вродени и придобити заболявания и състояния 
с цел подобряване и/или възстановяване на 
нормалната функция и външен вид на индивида. 
Обект на специалността са редица вродени и 
придобити явни и скрити дефекти по цялото 
тяло, както и промени в повърхностните и 
дълбоките структури на цялото тяло, в резул-
тат на процесите на стареене, при пациенти 
от двата пола от всяка възраст. Основен метод 
на лечение е оперативният.
Специалността ПВЕХ се състои от две вза-
имносвързани направления: реконструктивна 
(възстановителна) и естетична хирургия. От-
делните направления могат да се практикуват и 
самостоятелно, но по своя характер те са тясно 
свързани, доколкото всяка реконструкция в 
пластичната хирургия цели освен възстановя-
ване на функцията, също така и подобряване 
на визията, а естетичните процедури не следва 
да водят до нарушаване на функцията.
Научната база включва, но без да се огра-
ничава само до тях, болестите на кожата и 
подкожните тъкани по цялото тяло, на вродени 
и придобити дефекти на кожата и формите на 
лицето, тялото и крайниците, както и изгаря-
нията, измръзванията и техните последици. 
Тази хирургична специалност изисква задъл-
бочени познания по анатомия, физиология, 
патофизиология, клинична патология, образна 
диагностика, предоперативно оценяване, посто-
перативни грижи, интензивни грижи, травма, 
онкология и трансплантология.
1.2. Основните дейности в обхвата на спе-
циалността ПВЕХ включват: диагностика, 
лечение, което е предимно хирургично, и ме-
дицинска експертиза.
Оперативните интервенции в областта на 
ПВЕХ включват реконструкцията и пластиката 
на вродени и придобити дефекти на тялото, 
на дефекти на кожата и формите на тялото, 
включително и такива в резултат на възрастови 
изменения, на оперативни процедури, при ко-
ито основната цел е промяна, възстановяване, 
нормализиране или подобрение на външния 
вид, функцията и благополучието на отделния 
индивид по негово искане, както и на изгаряния, 
измръзвания и техните последици.
1.3. Описание на интердисциплинарни 
дейности.
1.3.1. Хирургични интервенции в областта 
на ПВЕХ могат да се извършват и от други 
лекари с призната специалност с хирургична 
насоченост, в конкретната топографоанато-
мична област и при съответната придобита 
квалификация съобразно изискванията на 
съответния медицински стандарт.
1.3.2. Специалистите по ПВЕХ участват и 
в дейности от други области на клиничната 
медицина по специалности с преобладаваща 
терапевтична или клинико-диагностична на-
соченост.
1.3.3. Не се допуска поставянето на силико-
нови протези за реконструктивна и естетична 
хирургия на женската гърда от лекари без 
специалност по ПВЕХ.
2. Изисквания към лицата, осъществяващи 
професионална дейност по специалността ПВЕХ
2.1. Специалист по ПВЕХ:
2.1.1. Притежава обширни познания, техни-
чески умения и преценки, необходими за адек-
ватна диагностика и лечение на хирургичните 
болести и дефекти на тъканите на тялото.
2.1.2. Извършва диагностика на състояния-
та и заболяванията, подлежащи на лечение в 
обхвата на медицинската специалност ПВЕХ.
2.1.3. Преценява показанията и необходи-
мостта от извършване на неоперативно или 
оперативно лечение. При необходимост от 
хирургична намеса избира най-подходящата 
методика съобразно общия и локалния статус 
на пациента.
2.1.4. Извършва консултативна дейност 
предоперативно, при необходимост и некол-
кократно.
2.1.5. Проследява следоперативно пациентите 
на контролни прегледи, при нужда насочва 
пациентите към общопрактикуващ лекар и при 
необходимост от комплексно лечение – към